हाल ही में बिहार के मुजफ्फरपुर के बालिका गृह दुष्कर्म मामले में बड़ा खुलासा हुआ है। पीएमसीएच ने मेडिकल रिपोर्ट में 29 लड़कियों के साथ दुष्कर्म की पुष्टि की है। मेडिकल रिपोर्ट से अब ये बात साबित हो गई है कि मुजफ्फरपुर बालिका सुधार गृह में मासूम बच्चियों के साथ हैवानियत हुई थी। उनके साथ ज्यादती हुई थी। उनका लगातार यौन शोषण किया गया था। बेंगलूरू में संजय नामक एक 25 वर्षीय युवक को अपनी मां द्वारा चलाए जा रहे डे-केयर सैंटर में एक तीन वर्षीय बच्ची से बलात्कार करने के आरोप में गिरफ्तार किया गया। नवी मुम्बई में खारघर पुलिस ने 8 वर्षीय पोती से बलात्कार के आरोप में 65 वर्षीय बुजुर्ग को गिरफ्तार किया। उत्तर प्रदेश के फिरोजाबाद जिले के रसूलपुर थाना इलाके में एक 14 वर्षीय किशोर अपने पड़ोस में रहने वाली 7 वर्षीय बच्ची को बहला-फुसला कर ले गया और उसके साथ बलात्कार कर डाला। विडम्बना यह है कि अन्य स्थानों के साथ-साथ स्कूलों तक में ऐसे अपराध हो रहे हैं।